b'\n_START_ARTICLE_\nKandi\n_START_SECTION_\nEtimologija\n_START_PARAGRAPH_\nMesto in regija sta znana po \xc5\xa1tevilnih razli\xc4\x8dnih imenih in razli\xc4\x8dicah teh imen. Nekateri znanstveniki nakazujejo, da je bilo izvirno ime Kandija Katubulu Nuwara, ki se nahaja blizu sedanjega Watapuluwa. Vendar je bolj priljubljeno zgodovinsko ime Senkadagala ali Senkadagalapura, uradno Senkadagala Siriwardhana Maha Nuwara (kar pomeni \'veliko mesto Senkadagala rasto\xc4\x8dega sijaja\'), na splo\xc5\xa1no skraj\xc5\xa1ano na Maha Nuwara. Med ljudmi velja, da je to ime izhajalo iz enega od ve\xc4\x8d mo\xc5\xbenih virov. Po enem naj bi se mesto imenovalo po brahmanu z imenom Senkanda, ki je \xc5\xbeivel v bli\xc5\xbenji jami, po drugem naj bi ga kraljica kralja Vikramabahuja III., poimenovala Senkanda po barvnem kamnu z imenom Senkadagala. Tudi Kandijsko kraljestvo je znano po razli\xc4\x8dnih imenih. Angle\xc5\xa1ko ime Kandy, ki je nastalo v \xc4\x8dasu kolonialne dobe, izhaja iz angle\xc5\xa1ke verzije singalskega Kanda Uda Rata (kar pomeni \'zemlji\xc5\xa1\xc4\x8de na gori\') ali Kanda Uda Pas Rata (pet dr\xc5\xbeav / dr\xc5\xbeave na gori). Portugalci so to skraj\xc5\xa1ali na "Candea", za ime kraljestva in njegovo prestolnico. V singal\xc5\xa1\xc4\x8dini se Kandi imenuje Maha nuwara, kar pomeni \'veliko mesto\' ali \'prestolnica\', \xc4\x8deprav se to najpogosteje skraj\xc5\xa1a na Nuwara.\n_START_SECTION_\nUstanovitev\n_START_PARAGRAPH_\nZgodovinski zapisi ka\xc5\xbeejo, da je mesto prvi\xc4\x8d ustanovil kralj Vikramabahu III. (1357-1374), ki je bil vladar kraljevine Gampola, blizu obmo\xc4\x8dja Watapuluwa, severno od sedanjega mesta in takrat imenovan Senkadagalapura.\n_START_SECTION_\nKolonialno obdobje\n_START_PARAGRAPH_\nV britanskem obdobju \xc5\xa0rilanke se je zgodovina Kandija in njegovih mestnih obmo\xc4\x8dij hitro in drasti\xc4\x8dno spremenila, zlasti po uporu Uva. Sir Lowry je zabele\xc5\xbeil v svojem Gazetter \xc2\xbbZgodba o angle\xc5\xa1ki vladavini v kandijski de\xc5\xbeeli med uporom leta 1818 ne more biti brez sramu ... Te\xc5\xbeko da je bil \xc4\x8dlan vodilnih dru\xc5\xbein \xc5\xa1e vedno \xc5\xbeiv ... Tisti, ki so jim bili me\xc4\x8d in pi\xc5\xa1tola prihranjeni, so jih pomorile kolera in \xc4\x8drne koze ... Nekateri so postali nevedni in apati\xc4\x8dni. Vsako nadaljnje razvojno prizadevanje vlade je bilo vrsto let samo poskus, ki se je za\xc4\x8del in opustil\xc2\xab._NEWLINE_Prvi\xc4\x8d, ko je \xc5\xa0rilanka v celoti padla v roke tujim zavojevalcem, je bila v Kandiju leta 1815  podpisana Kandijska pogodba in to v templju Sri Dalada Maligawa. Kralj Vikrama Rajasinha Kandijski, ki je bil ju\xc5\xbenoindijskih prednikov, se je soo\xc4\x8dil z mo\xc4\x8dnim nasprotovanjem singalskih voditeljev in si prizadeval zmanj\xc5\xa1ati njihovo mo\xc4\x8d. Sinagalski voditelji so organizirali uspe\xc5\xa1en prevrat in sprejeli britansko krono kot svojega novega kralja. Tako se je kon\xc4\x8dala ve\xc4\x8d kot 2500 letna vladavina \xc5\xa1rilan\xc5\xa1kih monarhov in linija kandijskih monarhov._NEWLINE_Leta 1848 se je za\xc4\x8del upor, ki sta ga vodila Gongalebeda Banda in Puran Appu in je bil znan kot Matale upor. Pred tem je bilo mesto in dr\xc5\xbeava 32 let pod britansko vladavino, v kateri so Britanci razlastili skupno zemljo kmetov in jih prisilili v skrajno rev\xc5\xa1\xc4\x8dino. Kandijski va\xc5\xa1\xc4\x8dani so bili prisiljeni opustiti svoj tradicionalni na\xc4\x8din \xc5\xbeivljenja in postali pla\xc4\x8dani delavci v ne\xc4\x8dlove\xc5\xa1kih razmerah, ki so prevladovale na teh novih posestvih in nasadih. Britanci so pripeljali ve\xc4\x8d sto tiso\xc4\x8d tamilskih kulijev (nekvalificiranih delavcev) iz ju\xc5\xbene Indije. Upor se je za\xc4\x8del 26. julija 1848 z Gongalebedo Bando, ki se je razglasil za kralja in Puranom Appujem kot premierom z glavnim ciljem, da osvobodijo Kandi od Britancev. Matale upor je bil kme\xc4\x8dki upor v rokah navadnih ljudi, kandijsko vodstvo pa je bilo povsem zru\xc5\xa1eno po uporu Uva, ki je bil prvi korak v prehodu iz klasi\xc4\x8dne fevdalne oblike protikolonialnega upora do sodobnega neodvisnega boja. Vodstvo je prvi\xc4\x8d pre\xc5\xa1lo iz kandijskih provinc v roke navadnih ljudi ali ne-aristokratov._NEWLINE_Leta 1944 je bilo med drugo svetovno vojno v Kandiju jugovzhodno azijsko poveljstvo, kjer je ostalo do konca vojne.\n_START_SECTION_\nDana\xc5\xa1nji Kandi\n_START_PARAGRAPH_\nTo je drugo najve\xc4\x8dje mesto na otoku in glavno mesto Osrednje pokrajine sodobne \xc5\xa0rilanke. Njegova geografska lokacija je postala glavno prometno sredi\xc5\xa1\xc4\x8de na otoku: ker je Kandi na prehodu na osrednje vi\xc5\xa1avje \xc5\xa0rilanke, je mesto dosegljivo z glavnimi cestami v vseh smereh otoka. \xc5\xbdelezni\xc5\xa1ka proga iz Kolomba, morskega pristani\xc5\xa1\xc4\x8da na zahodni obali, poteka preko Kandija do najbolj oddaljenega to\xc4\x8dke Badulla v Centralnem vi\xc5\xa1avju. Glavne ceste Kolombo-Kandi in Kandi-Nuwara Eliya sta dve najbolj slikoviti cesti na \xc5\xa0rilanki. Potekata skozi nasade kav\xc4\x8dukovcev (Hevea), ri\xc5\xbeevih polj in nasade \xc4\x8dajevca. Obe cesti se vzpneta v vi\xc5\xa1ino in zaokro\xc5\xbeita okoli hribov.\n_START_SECTION_\nGeografija\n_START_PARAGRAPH_\nKandi se nahaja v gorah in gozdnati notranjosti otoka. Razli\xc4\x8dna gorska obmo\xc4\x8dja, vklju\xc4\x8dno pogorji Knuckles in Hanthana, dajeta mestu popre\xc4\x8dno nadmorsko vi\xc5\xa1ino okoli 500 metrov. Le\xc5\xbei v bli\xc5\xbeini umetnega jezera Kandi in ju\xc5\xbeno od gozdnega rezervata Udawatta Kele. Danes Udawatte Kele zmanj\xc5\xa1uje svoje obmo\xc4\x8dje._NEWLINE_V sistemu podnebne klasifikacije K\xc3\xb6ppen-Geiger je podnebje tropski de\xc5\xbeevni gozd (Af).  Z lokacijo, ki se nahaja v sredi\xc5\xa1\xc4\x8du otoka in na visoki vi\xc5\xa1ini, ima mesto zmerno vreme in hladnej\xc5\xa1e temperature od tropskega podnebja preostalega dela dr\xc5\xbeave, zlasti obalnih regij. Mesto ima svojo suho sezono od januarja do aprila. Od maja do julija in od oktobra do decembra regija do\xc5\xbeivi svojo monsunsko sezono, v tem \xc4\x8dasu je vreme slabo in nestabilno. Otok, ki je na severni polobli, ima januar kot najhladnej\xc5\xa1i mesec in najbolj vro\xc4\x8d julij. Od marca do sredine maja je medmonsunsko obdobje, v tem \xc4\x8dasu pada rahel de\xc5\xbe in je visoka vla\xc5\xbenost.  Vla\xc5\xbenost je obi\xc4\x8dajno med 70% in 79%.\n_START_SECTION_\nMesto\n_START_PARAGRAPH_\nTloris mesta se je razvil okoli dveh odprtih prostorov: podolgovatega pravokotnika, na koncu katerega so upravne stavbe stare prestolnice in umetnega jezera, ki je \xc5\xa1tirikotne oblike. Javni vrt dodaja odprtost mestne prostorske organizacije._NEWLINE_Kandi se je raz\xc5\xa1iril in zajema Peradeniyo, sede\xc5\xbe univerze in botani\xc4\x8dnih vrtov, Katugastoto na severu in sega vzhodno do Kundasale, Tennekumbure in Gurudeniye.\n_START_SECTION_\nDemografija\n_START_PARAGRAPH_\nV mestu \xc5\xbeivi ve\xc4\x8dinsko singalsko prebivalstvo, obstajajo pa tudi ve\xc4\x8dje skupnosti, ki pripadajo drugim etni\xc4\x8dnim skupinam, kot so Mavri in Tamilci. Mesto ostaja pomemben verski center za Singalce in romarski kraj za budiste in sicer tiste, ki pripadajo teravadski \xc5\xa1oli. Katoli\xc5\xa1ka cerkev ima \xc5\xa1kofijo s sede\xc5\xbeem v mestu.\n_START_SECTION_\nGospodarstvo\n_START_PARAGRAPH_\nTo je drugo najve\xc4\x8dje mesto na otoku in glavno mesto Osrednje pokrajine \xc5\xa0rilanke. Tu imajo sede\xc5\xbe podru\xc5\xbenice mnogih velikih korporacij in \xc5\xa1tevilna industrija kot je tekstilna, draguljarska, pohi\xc5\xa1tvena, informacijska tehnologija, itd.. V mestu so tudi razni kmetijski raziskovalni centri.\n_START_SECTION_\nParki in vrtovi\n_START_PARAGRAPH_\nKraljevi botani\xc4\x8dni vrt Peradeniya se nahaja pribli\xc5\xbeno 5 km zahodno od centra mesta v okro\xc5\xbeju Peradeniya in ga obi\xc5\xa1\xc4\x8de 2 milijona ljudi na leto.  To je najve\xc4\x8dji botani\xc4\x8dni vrt na otoku, ki se razprostira na 59 ha in vsebuje ve\xc4\x8d kot 4000 vrst rastlin. Pogorje Knuckles v Kandiju je na seznamu svetovne dedi\xc5\xa1\xc4\x8dine Unesca. Pogorje Alagalla, v angle\xc5\xa1\xc4\x8dini imenovana Krompirjevo pogorje, je znano po treking poteh. Udawatta Kele (Udawatta gozd) je za\xc5\xa1\xc4\x8diteno obmo\xc4\x8dje, ki se nahaja v sredi\xc5\xa1\xc4\x8du mesta, le severno od templja Budovega zoba. Znan kot Uda Wasala Watta v singal\xc5\xa1\xc4\x8dini (\'vrt nad kraljevsko pala\xc4\x8do\') je bil leta 1856 ozna\xc4\x8den kot gozdni rezervat, leta 1938 pa je postal zato\xc4\x8di\xc5\xa1\xc4\x8de._NEWLINE_Park kraljeve pala\xc4\x8de, znan kot Wace Park, je majhen park, ki gleda na jezero Kandi in ve\xc4\x8dino mesta. V parku je japonski top, ki ga je med drugo svetovno vojno zajela britanska 14. armada v Burmi, in ga je lord Mountbatten, vrhovni poveljnik zavezni\xc5\xa1kih sil za Jugovzhodno Azijo razstavil v mestu Kandi.\n_START_SECTION_\nProsti \xc4\x8das in zabava\n_START_PARAGRAPH_\nKandijci se v prostem \xc4\x8dasu radi zabavajo. Zelo priljubljene so letne procesije imenovane Esala Perahera, v kateri je eno od notranjih skrinjic, ki se uporabljajo za pokrivanje relikvije Budovega zoba, nosijo na veliki procesiji po ulicah mesta. Ta skrinjica je polo\xc5\xbeena na kraljevega slona. Procesija vklju\xc4\x8duje tradicionalne plesalce in bobnarje, nosilce zastav pokrajin starega Kandijskega kraljestva, Nilames (lai\xc4\x8dne skrbnike templjev), ki nosijo svoje tradicionalne obleke, nosilce bakel in tudi veli\xc4\x8dastno oble\xc4\x8dene slone. Ta slovesnost, ki se letno odvija v mesecih juliju ali avgustu, privla\xc4\x8di velike mno\xc5\xbeice iz vseh delov dr\xc5\xbeave in tudi \xc5\xa1tevilne tuje turiste._NEWLINE_Kandy City Center je komercialni in trgovski kompleks, odprt leta 2005 v Daladi Veediya. Je najbolj sodoben komercialni kompleks na \xc5\xa0rilanki. Opremljen je z ultra modernimi funkcijami, ki vklju\xc4\x8duje tudi tradicionalno arhitekturo srednjeve\xc5\xa1kega Kandija. V sredi\xc5\xa1\xc4\x8du je ve\xc4\x8d bank, popolnoma opremljen supermarket, sodobne restavracije, zabavi\xc5\xa1\xc4\x8dno obmo\xc4\x8dje, najsodobnej\xc5\xa1a hitra prehrana, vodilna \xc5\xa1rilan\xc5\xa1ka knjigarna, mesto ajurvede. Zunaj je parkiri\xc5\xa1\xc4\x8de na petih nivojih.\n_START_SECTION_\nKulinarika\n_START_PARAGRAPH_\nKandi ima skromno paleto restavracij, ima pa \xc5\xa1tevilne sla\xc5\xa1\xc4\x8di\xc4\x8darne. Na voljo je vrsta kuhinj, vklju\xc4\x8dno \xc5\xa1rilan\xc5\xa1ka, indijska, kitajska, evropska in nekatere mednarodne blagovne znamke, kot sta Pizza Hut in KFC.'